CELEX: 31991D0277
Language: el
Date: 1991-05-22 00:00:00
Title: 91/277/ΕΟΚ: Απόφαση της Επιτροπής της 22ας Μαΐου 1991 σχετικά με τα μέτρα υγειονομικής προστασίας όσον αφορά τις εισαγωγές κατεψυγμένου σπέρματος βοοειδών από το Ισραήλ

Avis juridique important

|

31991D0277

91/277/ΕΟΚ: Απόφαση της Επιτροπής της 22ας Μαΐου 1991 σχετικά με τα μέτρα υγειονομικής προστασίας όσον αφορά τις εισαγωγές κατεψυγμένου σπέρματος βοοειδών από το Ισραήλ  

Επίσημη Εφημερίδα αριθ. L 135 της 30/05/1991 σ. 0060 - 0060 Φινλανδική ειδική έκδοση: Κεφάλαιο 3 τόμος 37 σ. 0205  Σουηδική ειδική έκδοση: Κεφάλαιο 3 τόμος 37 σ. 0205 

ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαΐου 1991  σχετικά με τα μέτρα υγειονομικής προστασίας όσον αφορά τις εισαγωγές κατεψυγμένου σπέρματος βοοειδών από το Ισραήλ  ( 91/277/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών ( 1 ), και ιδίως το άρθρο 10,  την απόφαση 90/14/ΕΟΚ της Επιτροπής της 20ής Δεκεμβρίου 1989 για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών ( 2 ), όπως τροποποιήθηκε τελευταία από την απόφαση 91/276/ΕΟΚ ( 3 ),   Εκτιμώντας :  ότι στο Ισραήλ η κατάσταση είναι γενικά ικανοποιητική όσον αφορά την τακτική και ταχεία πληροφόρηση, τους κανόνες που ισχύουν σχετικά με την πρόληψη και τον έλεγχο ασθενειών των ζώων, τη δομή και τις εξουσίες των κτηνιατρικών υπηρεσιών, καθώς και την  οργάνωση και εφαρμογή των μέτρων ελέγχου των μεταδοτικών ασθενειών των ζώων-  ότι με την απόφαση 91/276/ΕΟΚ το Ισραήλ έχει, συνεπώς, προστεθεί στον κατάλογο των τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών -  ότι θα πρέπει να εγκριθούν οι όροι υγειονομικού ελέγχου και η έκδοση κτηνιατρικών πιστοποιητικών σε συνάρτηση με την υγειονομική κατάσταση των ζώων στη συγκεκριμένη χώρα -  ότι, λόγω της υγειονομικής κατάστασης που επικρατεί σήμερα στο Ισραήλ, θα πρέπει να απαγορευθεί η εισαγωγή κατεψυγμένου σπέρματος βοοειδών στην Κοινότητα -  ότι η παρούσα απόφαση θα πρέπει να αναθεωρηθεί με βάση την εξέλιξη της υγειονομικής κατάστασης των ζώων στο Ισραήλ -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικης Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Τα κράτη μέλη δεν επιτρέπουν την εισαγωγή κατεψυγμένου σπέρματος βοοειδών από το Ισραήλ .  Άρθρο 2  Η παρούσα απόφαση απευθύνεται στα κράτη μέλη . Βρυξέλλες, 22 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 194 της 22 . 7 . 1988, σ . 10 . ( 2 ) ΕΕ αριθ . L 8 της 11 . 1 . 1990, σ . 71 . ( 3 ) Βλέπε σελίδα 58 της παρούσας Επίσημης Εφημερίδας .